সম্প্রতি সংসদ উপনেতা সৈয়দা সাজেদা চৌধুরী রাজাকারদের তালিকা তৈরির ঘোষণা দিলে জামায়াত নেতা কামারুজ্জামান তার প্রতিক্রিয়ায় বলেছিলেন, রাজাকারের তালিকা করে জেলায় জেলায় টাঙিয়ে দিন, জনগণ দেখবে কতজন আওয়ামী লীগের, কতজন মুসলিম লীগের, কতজন জামায়াতের ছিল ?  দেশের বিভিন্ন স্থানে আওয়ামী লীগ নেতাদের বিরুদ্ধে যুদ্ধাপরাধের মামলা, আওয়ামী লীগের শীর্ষ পর্যায়ে যুদ্ধাপরাধীদের অবস্থান, যুদ্ধাপরাধীদের সাথে আওয়ামী লীগ নেতাদের আত্মীয়তা থেকে প্রমাণিত হয় যে, দলটিতে যুদ্ধাপরাধী  রয়েছে। এখন প্রয়োজন নিরপেক্ষ তদন্তের মাধ্যমে প্রকৃত যুদ্ধাপরাধীদের চিহ্নিত করে বিচারের সম্মুখীন করা।